הילדה שרצתה לדעת הכל / טל קורן-סופר
מלמה (כנראה חיבור של "מה" ו"למה") היא ילדה סקרנית מאוד שרוצה לדעת הכול. ערב אחד, כאשר היא לא מצליחה להירדם, היא פוגשת בטרול סגול. יחד הם יוצאים למסע קסום בדרך לשיקוי פלאים מסתורי.
אבודה / יגאל צור
יגאל צור הוא סופר, עיתונאי, ומדריך טיולים מבוקש ומנוסה המוביל קבוצות למקומות רבים בעולם. בספרו "אבודה", מותחן בלשי המתרחש בתאילנד ובקמבודיה, שני מקומות שהוא "שוחה" בהם, נקרא החוקר הפרטי דותן נאור לחקור היעלמותה של ילדה ישראלית בת 14.
כתר. 352 עמוד, 98 ₪.
יום בעיר / הדס רגב-ירקוני
לאוהבי תל אביב ומי שמכתת רגליו בין רחובותיה ושווקיה, מגיע "יום בעיר - מסלולים רגליים בתל אביב יפו" - ספר מדליק שיעניק גם כיוון לשוטטות. הספר יפתיע גם את הוותיקים שמתגוררים או מכירים את תל אביב בהציעו פינות חמד ומראות חדשים בעיר המתחדשת בכל רגע בלא הפסקה.
כנרת. 197 עמוד, 94 ₪.
מסלול חייה של ליז פיין, צעירה בת 23, נקטע באופן פתאומי בעקבות תאונה. ואם זה לא מספיק מבאס, דירתה השכורה נפרצת והמחשב הנייד שלה שבו תמונות, מכתבים וקטעי יומן - נגנב. זמן קצר לאחר מכן היא מקבלת מכתב סחיטה מאדם שלדבריו קנה את מחשבה בחנות יד שנייה. לצערנו, סיפור דמיוני שאינו דמיוני כלל ועיקר.
סנונית תוכן. 307 עמוד, 88 ₪.